Neuvoston asetus (EY) N:o 1863/95, annettu 17 päivänä heinäkuuta 1995, vilja-alan yhteisestä markkinajärjestelystä annetun neuvoston asetuksen (ETY) N:o 1766/92 ja perunatärkkelystuotannon kiintiöjärjestelmästä annetun neuvoston asetuksen (EY) N:o 1868/94 muuttamisesta



Virallinen lehti nro L 179 , 29/07/1995 s. 0001 - 0002



NEUVOSTON ASETUS (EY) N:o 1863/95, annettu 17 päivänä heinäkuuta 1995, vilja-alan yhteisestä markkinajärjestelystä annetun neuvoston asetuksen (ETY) N:o 1766/92 ja perunatärkkelystuotannon kiintiöjärjestelmästä annetun neuvoston asetuksen (EY) N:o 1868/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), ottaa huomioon talous- ja sosiaalikomitean lausunnon (2), sekä katsoo, että asetuksen (ETY) N:o 1766/92 (3) 8 artiklassa säädetään tasausmaksujärjestelmästä perunatärkkelyksen valmistukseen tarkoitettujen perunoiden tuottajille; perunatärkkelyksen liikatuotannon ehkäisemiseksi tällaisia tasausmaksuja olisi maksettava ainoastaan sellaisten perunantuottajan perunatärkkelystä valmistavalle yritykselle toimittamien perunamäärien mukaan, jotka eivät johda siihen, että yritys ylittää kiintiörajansa, asetuksen (EY) N:o 1868/94 (4) 2 artiklassa vahvistetaan kiintiöt jäsenvaltioiden perunatärkkelyksen tuotannolle markkinointivuosiksi 1995/96, 1996/97 ja 1997/98; Itävallan, Ruotsin ja Suomen liittymisen vuoksi on tarpeen myöntää kiintiöt näille jäsenvaltioille; näissä jäsenvaltioissa perunatärkkelysteollisuus on kehittynyt asetuksessa (EY) N:o 1868/94 säädettynä viitekautena eri tavalla kuin muissa jäsenvaltioissa; tämän vuoksi on tarpeellista kohdentaa kiintiöt edustavamman ajanjakson perusteella; muiden jäsenvaltioiden kiintiöiden myöntämisperuste ei ole asianmukainen Itävallan, Ruotsin ja Suomen osalta, koska neuvoston asetuksen (ETY) N:o 1543/93 (5) 1 artiklassa tarkoitettu palkkio ei ollut näille maksettavissa; tämän vuoksi kiintiö olisi myönnettävä kussakin jäsenvaltiossa kalenterivuonna 1993 tuotetun, kansallista tukea saaneen perunatärkkelyksen määrän perusteella, olisi kiinnitettävä huomiota siihen tosiasiaan, että vuosi 1993 ei edusta niin hyvin tavallista tuotantotasoa Suomessa kuin Itävallassa ja Ruotsissa; Suomen osalta olisi myönnettävä lisäkiintiö kesannointivelvoitteen vuoksi vuonna 1993 toteutumatta jääneen tuotannon kattamiseksi, kuitenkin näissä kolmessa jäsenvaltiossa rakenteellisesta mukauttamisesta, käyttämättömästä tuotantokapasiteetista ja kiintiöjärjestelmän käyttöönottoa edeltävistä investoinneista johtuvien erityisten vaikeuksien vuoksi edellä mainittu kiintiö olisi mukautettava, ja virheestä johtuen asetuksen (EY) N:o 1868/94 6 artiklan 1 ja 2 kohta ovat ilmeisesti ristiriitaisia; selkeyden vuoksi kyseinen artikla olisi muutettava, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1766/92 8 artikla seuraavasti: 1. 2 kohta siirtyy 2 kohdan a alakohdaksi; 2. lisätään alakohta seuraavasti: "b) Tasausmaksu maksetaan ainoastaan sellaisen perunamäärän mukaan, joka sisältyy perunantuottajan ja perunatärkkelystä tuottavan yrityksen väliseen sopimukseen asetuksen (EY) N:o 1868/94 2 artiklan 2 kohdassa tarkoitetun yritykselle jaetun kiintiön rajoissa, sanotun kuitenkaan rajoittamatta a alakohdan soveltamista." 2 artikla Muutetaan asetus (EY) N:o 1868/94 seuraavasti: 1. asetuksen 2 artiklassa: a) korvataan 1 kohdassa oleva taulukko seuraavasti: >TAULUKON PAIKKA> b) lisätään 2 kohdan toisen luetelmakohdan jälkeen alakohta seuraavasti: "Kuitenkin kun kyse on Itävallasta, Ruotsista ja Suomesta, jäsenvaltio myöntää 1 kohdassa tarkoitetun kiintiön perunatärkkelystä tuottaville yrityksille markkinointivuosiksi 1995/96, 1996/97 ja 1997/98 erityisesti niiden kalenterivuonna 1993 tuottaman, kansallista tukea saaneen perunatärkkelyksen määrän perusteella." 2. asetuksen 6 artiklassa: a) poistetaan 1 kohdasta sanat "sanotun kuitenkaan rajoittamatta 5 artiklan soveltamista", ja b) korvataan 2 kohdassa sanat "sanotun kuitenkaan rajoittamatta 1 kohdan soveltamista" sanoilla "sen estämättä, mitä 1 kohdassa määrätään". 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 17 päivänä heinäkuuta 1995. Neuvoston puolesta L. ATIENZA SERNA Puheenjohtaja (1) Lausunto annettu 27 päivänä kesäkuuta 1995 (sitä ei ole vielä julkaistu virallisessa lehdessä) (2) Lausunto annettu 31 päivänä toukokuuta 1995 (sitä ei ole vielä julkaistu virallisessa lehdessä) (3) EYVL N:o L 181, 1.7.1992, s. 21, asetus sellaisena kuin se on viimeksi muutettuna vuoden 1994 liittymisasiakirjalla ja asetuksella (EY) N:o 3290/94 (EYVL N:o L 349, 31.12.1994, s. 105) (4) EYVL N:o L 197, 30.7.1994, s. 4 (5) EYVL N:o L 154, 25.6.1993, s. 4